hu hu hu hu hu hu hu hu hu ko hu ca hu hu nl hu en hu fr hu de hu hu zh hu nb hu de hu ja hu en hu de hu en hu es fr hu hu hu hu ru hu hu hu hu hu hu sv hu hu hu hu hu hu hu hu de en en pl cs de hu de hu hu en cs de hu hu de id hu hbs_lat hu hbs_lat pl pl hu en pl pl hu zh zh zh hu fr fr fr hu zh hu hu fr fr fr hu en en ms hu zh de de de de ms hbs_lat cs cs hu hbs_lat en zh fr fr ms hu hu hu fr fr fr fr hu ms hu hu hu hu hu hu hu en hu hu hu hu hu tr hu hu hu fr fr fr fr hu hu hu zh nl hu en hu hu hu hu hu hu hu hu hu hu hu hu hu hu hu hu hu hu jv hu de pl hu hu hu mr it mr sl en pl eu en de fr cs hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de fr pl hu hu hu hu hu hu hu hu hu hu
PKP ED250 sorozat – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. március 30.
Ugrás a navigációhoz Ugrás a kereséshez
Az első ED250 bemutatója Wrocław Główny állomáson
SHP, ETCS, PZB, LZB & Mirel
3000 V DC / 15 kV 16,7 Hz AC / 25 kV 50 Hz AC
8 háromfázisú asszinkron motor
A Wikimédia Commons tartalmaz PKP ED250 sorozat témájú médiaállományokat.
A PKP ED250 sorozat egy lengyel nagysebességű villamos motorvonat sorozat. A vonatok a Pendolino termékcsaládba tartoznak, 250 km/h maximális sebességet érnek el, és 2014. december 14. óta Express InterCity Premium néven közlekednek menetrend szerinti forgalomban Lengyelországban.[1]
A PKP Intercity és az Alstom között 2011 májusában írták alá a 20 vonat szállítására vonatkozó szerződést,[2] a járművek beszerzésének összköltsége 420 millió euró volt. A beszerzés lehetővé tételéhez az Európai Unió Kohéziós Alapjából 93 millió eurót biztosítottak.[3]
Az első vonatot 2013. augusztus 12-én mutatták be a nagyközönségnek Wrocław Główny állomáson. A vonat belsejét és vezetőfülkéjét is meg lehetett tekinteni. Az eseményen mintegy 4000 ember vett részt, akik közül néhányan nagy távolságból utaztak, és akár egy órás várakozási időt is vállaltak. A nagy érdeklődésre való tekintettel a vonat tartózkodási idejét 90 perccel meghosszabbították.[4][5] A vonaton jelen volt Grzegorz Schetyna, a parlament akkori elnöke, valamint Sławomir Nowak akkori közlekedési miniszter is.[4]
A Pendolino különböző tesztfutásokon esett át. A jóváhagyáshoz a kapcsolódó ETR 600 és ETR 610 vonatokkal végzett tesztfutások eredményeit lehetett felhasználni, mindazonáltal a jóváhagyáshoz 250 km/h-s nagysebességű tesztekre volt szükség, amelyek során legalább 275 km/h-t kellett elérni.[5] Ezeket a nagysebességű teszteket a Grodzisk Mazowiecki–Zawiercie-vasútvonal (CMK) Varsó és Krakkó közötti szakaszán végezték el, amelyek során 293 km/h-val új sebességrekordot állítottak fel a vasúti járművek számára lengyel földön.[2]
A vonatokat 17 éven keresztül az Alstom tartja majd karban a Varsó melletti Grochówban újonnan épített depóban. 2014. december 14. óta az ED250-es menetrend szerinti forgalomban közlekedik.[6][2][5] A CMK-n eléri a 200 km/h sebességet.[1]
↑ a b Inauguracja nowego rozkładu jazdy auf rozklad-pkp.pl (polnisch), abgerufen am 25. Dezember 2014.
↑ a b c PKP Intercity Pendolino EIC Premium.
↑ EU-Commission: Commission approves €93 million public funding for Polish rail company PKP IC.
↑ a b Magdalena Kozioł: 'Pendolino we Wrocławiu. Tłum przywitał go oklaskami. To cudo!' auf gazetawroclawska.pl (lengyelül)
↑ a b c Telewizja Polska Warszawa: 'Kolej TV, Folge vom 19. August 2013.'. (Hozzáférés: 2022. január 20.) auf kolejtv.pl (lengyelül),
↑ Express InterCity Premium (EIP). Website von PKP Intercity, abgerufen am 14. Januar 2015.
Beschreibung des ED250 von Alstom (angolul)
Briefmarken mit ED 250 Archiválva 2016. november 18-i dátummal a Wayback Machine-ben (németül)
Lengyel mozdonyok és motorvonatok listája
Vasútportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=PKP_ED250_sorozat&oldid=24810437”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. március 30., 06:31
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.